Diari Oficial de la Generalitat Valenciana


Sumari del DOGV 9132, del 21-07-2021 (2021/7894)

RESOLUCIÓ de 16 de juliol de 2021 del director general de l'Institut Valencià de la Joventut, de concessió de les ajudes a entitats locals per a desenvolupar programes de joventut, durant l'any 2021.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7894


Data del document
:   16-07-2021

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2021 del director general de l'Institut Valencià de la Joventut, de concessió de les ajudes a entitats locals per a desenvolupar programes de joventut, durant l'any 2021. [2021/7894]  
Per l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, publicada en el DOGV número 8276, de 18 d'abril de 2018, s'estableixen les bases reguladores de la concessió d'ajudes a entitats locals per a programes de joventut i d'equipament en tecnologia de la informació i la comunicació (TIC).  
Per la Resolució de 22 de març de 2021, del director general de l'Institut Valencià de la Joventut, publicada en el DOGV 9054, de 6 d'abril de 2021, es convoquen les ajudes a entitats locals per a desenvolupar programes de joventut durant l'any 2021.  
En la línia de subvenció S6023000 del pressupost de l'Institut Valencià de la Joventut per a 2021, en concepte d'ajudes a entitats locals per a desenvolupar programes de joventut durant l'any 2021, hi ha previst per a aquesta convocatòria un import global màxim d'1.058.000 - que, d'acord amb l'article 9.2 de l'ordre de bases, es reparteix de la forma següent:  
1r grup. Municipis de menys de 10.000 habitants: 264.500,00 - (25 %)  
2n grup. Municipis de 10.001 € 20.000 habitants: 105.800,00 - (10 %)  
3r grup. Municipis de 20.001 € 50.000 habitants: 264.500,00 - (25 %)  
4a grup. Municipis de 50.001 € 100.000 habitants: 158.700,00 - (15 %)  
5é grup. Municipis de més de 100.000 habitants: 264.500,00 - (25 %)  
Donat que les quantitats sol·licitades per als grups 4 i 5 són inferiors a les disponibles, l'import sobrant d'ambdós grups s'assigna al grup 3, per ser l'immediatament anterior, d'acord amb el que estableix l'article 9.4. Així, de les quantitats indicades en el punt 2, sols s'ha modificat la corresponent a aquest grup 3, que queda en 417.202,03 ?.  
  
D'acord amb la proposta de concessió d'ajudes que ha elevat la comissió d'avaluació, després de l'estudi de la baremació de les sol·licituds presentades i admeses que ha efectuat el Servei d'Informació Juvenil i de la Xarxa Jove, tal com estableix l'article 14.2 de l'esmentada ordre de bases, resolc  
  
Primer  
Concedir, a les entitats que s'indiquen en els Annexos I, II, III, IV i V les quantitats allí expressades, amb càrrec a la línia de subvenció S6023000 del pressupost de l'Institut Valencià de la Joventut per a 2021, en concepte d'ajudes a entitats locals per a desenvolupar programes de joventut durant l'any 2021, per un import d'1.058.000,00 euros. Les activitats d'aquests programes hauran d'haver-se realitzat entre l'1 de gener i el 30 de desembre de 2021. Les factures tindran com a data màxima el 30 de desembre del mateix exercici.  
  
Segon  
Excloure les sol·licituds assenyalades en l'annex VI, per no ajustar-se al que es disposa en l'esmentada ordre de bases o pels motius que es descriuen en aquesta relació.  
  
Tercer  
La realització de les activitats per a les quals s'haja concedit l'ajuda es justificarà d'acord amb l'apartat nové de l'esmentada Resolució 22 de març de 2021, mitjançant la següent documentació, que haurà de presentar-se de manera telemàtica:  
1. Memòria justificativa per cadascuna de les activitats subvencionades (annex IV), que haurà de detallar:  
a) Dades de l'entitat  
b) L'activitat realitzada, amb la seua denominació, descripció, data i lloc.  
c) El nombre de participants per cada activitat, amb especificació d'edat i sexe.  
d) Les despeses o factures imputats a l'activitat subvencionada, amb la descripció de la seua relació amb l'activitat.  
e) Annex fotogràfic de cada actuació, en format paper o digital.  
f) Publicitat efectuada. En el supòsit d'haver realitzat material o publicitat de l'activitat, també haurà d'aportar documentació gràfica on conste que aquests han sigut finançats per la Generalitat Valenciana - IVAJ.  
g) Avaluació de l'activitat amb la descripció dels resultats obtinguts i el grau de satisfacció de les persones participants en l'activitat.  
  
2. Relació de documents de despeses o factures amb la signatura de la persona titular de la secretaria o de la intervenció de l'entitat local, la qual certificarà tant la seua veracitat com que tota aquesta documentació no ha sigut utilitzada per a justificar cap altra subvenció (annex V).  
Aquesta relació ha de contindre:  
a) Número de factura.  
b) Data d'emissió.  
c) Nom de l'emissor.  
d) NIF de l'emissor.  
e) Concepte i relació amb l'activitat.  
f) Import total de la factura.  
g) Import imputat a la subvenció  
3. L'IVAJ podrà requerir en qualsevol moment els documents originals de les despeses o factures, per la qual cosa l'entitat local es compromet a custodiar-los durant 5 anys.  
4. El termini de justificació finalitza el 31 d'octubre de 2021.  
D'acord amb l'article 41.1.k de la Llei 4/2020, de 30 de desembre, de pressupostos de la Generalitat per a l'exercici 2021, les despeses generades a partir de l'1 de novembre es podran abonar en el mes de gener de 2021, sempre que no superen el 20 % de l'import de la subvenció i que la justificació es realitze abans del 31 de desembre de 2021.  
  
5. Una vegada presentada la documentació justificativa de la subvenció concedida i finalitzat el termini de justificació, no podran aportar-se noves factures amb diferents conceptes als ja presentats; únicament podran aportar-se la documentació i justificacions que s'estimen pertinents, però sempre relacionades amb les factures presentades.  
6. Quan les activitats requerisquen la contractació de personal, serà requisit que aquest personal dispose de la titulació de director o directora i de monitor o monitora de temps lliure educatiu infantil i juvenil, i els seus equivalents.  
7. Les despeses per premis d'activitats o esdeveniments subvencionats hauran de justificar-se amb la seua oportuna publicitat prèvia (convocatòria, assignació, etc.) en els cartells informatius de l'esdeveniment i amb les especificacions concretes del premi a entregar. Així mateix, ha d'aportar-se l'acta del jurat i acreditar-se el seu lliurament mitjançant el justificant de recepció del perceptor.  
8. Quan les activitats hagen sigut finançades, a més de per la subvenció, amb fons propis o altres subvencions o recursos, haurà d'acreditar-se amb la justificació l'import, procedència i aplicació de tals fons a les activitats subvencionades, d'acord amb el que s'estableix en l'article 30.4 de la Llei 38/2003, de 17 de novembre, general de subvencions.  
  
9. El règim de pagament de la subvenció, així com el termini de justificació de les ajudes, seran els que s'estableixen en els articles 18 i 21 de l'ordre de bases.  
10. Per a fer efectiu el pagament de les ajudes concedides, les entitats beneficiàries hauran d'aportar les dades bancàries en les quals se sol·licita que es faça l'ingrés de la subvenció.  
11. No podran subvencionar-se:  
a) Els costos indirectes o d'alimentació i begudes, despeses de lloguer de locals, llum, aigua o telefonia.  
b) Aquelles activitats que consistisquen en festes, revetles, celebracions gastronòmiques, concerts, pràctiques d'esports o similars que no acrediten el seu projecte educatiu.  
c) Activitats dirigides a la millora de l'ocupabilitat o de les persones o accions que conduïsquen a titulacions formatives.  
d) Les despeses que per la seua naturalesa tinguen el caràcter d'inventariables, incloent-hi entre aquestes l'adquisició de qualsevol mena d'equipament.  
e) Aquells materials que no acrediten la seua relació amb l'execució de l'activitat subvencionada i únicament tinguen una finalitat d'obsequi regal. (marxandatge).  
f) Les despeses de personal funcionari o d'un altre tipus que siga fix de les entitats locals.  
g) Les activitats dirigides a la infància (menors de 12 anys) i les dirigides als majors de 30 anys.  
h) Els premis en metàl·lic.  
i) Les despeses que hagen sigut finançades íntegrament per les persones participants en l'activitat.  
j) Les despeses de disseny i publicitat que no acrediten el seu projecte educatiu.  
k) Tota la cartelleria i la publicitat realitzada de l'activitat subvencionada que no porte l'esment o els logotips d'haver sigut finançats per la Generalitat Valenciana - IVAJ.  
l) Els materials realitzats per encàrrec que porten impreses llegendes o eslògans i no porten imprés el logotip d'haver sigut finançats per la Generalitat Valenciana - IVAJ.  
m) L'import sol·licitat de les activitats a les quals s'ha concedit subvenció, però que no han sigut realitzades.  
n) Activitats que promoguen o justifiquen qualsevol forma de discriminació per raó de raça, sexe, religió, ideologia o qualsevol altra que atempte contra els drets fonamentals de la persona o la seua dignitat.  
  
o) Activitats amb finalitat lucrativa  
p) Activitats que fomenten o puguen incitar, directament o indirectament, a la violència, a l'ús de drogues, alcohol, tabac, en les quals realitzen apologia del consum d'aquestes, o en les quals es puga preveure raonablement el seu consum.  
q) Activitats que incomplisquen qualsevol tipus de legislació.  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que la dicta, en el termini d'un mes comptador des de l'endemà d'haver sigut publicada, o bé, directament, un recurs contenciós administratiu davant dels Jutjats contenciosos administratius, en el termini de dos mesos, comptats des de l'endemà de la publicació. Tot, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'estime oportuna.  
  
  
València, 16 de juliol de 2021.- El director general de l'Institut Valencià de la Joventut: Jesús Martí Nadal.